Fjarviðtöl eru eins og sálfræðiviðtöl á stofu , eini munurinn er sá að þú átt samskipti við þinn sálfræðing í gegnum netið . Flest stéttarfélög og margir vinnuveitendur niðurgreiða sálfræðikostnað . Gögnin þín eru örugg og er Kara hýst á öruggu svæði . Öll samskipti sem fara fram í Köru eru dulkóðuð með öruggum hætti . Kara starfar í samræmi við lög nr. 77 / 2000 um persónuvernd og meðferð persónuupplýsinga . Sálfræðingar Gyða Dögg Einarsdóttir Gyða Dögg , sálfræðingur býður upp á fjarviðtöl hjá Mín líðan . Gyða sinnir greiningu og meðferð sálræns vanda hjá fullorðnum , s.s. kvíða , þunglyndi , áfallastreituröskun o.fl . Hún hefur sérstakan áhuga á að aðstoða þá sem glíma við kvíðaraskanir , svo sem félagskvíða og almennan kvíða , áfallastreitu , lágt sjálfsmat og þunglyndi . Gyða beitir gagnreyndum aðferðum við greiningu og meðferð og styðst fyrst og fremst við hugræna atferlismeðferð ( HAM ) . Gyða hefur starfað sem löggiltur sálfræðingur frá árinu 2016 . Hún lauk B.Sc. prófi í sálfræði frá Háskóla Íslands árið 2011 og M.Sc. í klínískri sálfræði frá Eastern Michigan University árið 2013 . Þú getur bókað viðtal hjá Gyðu með því að ýta á hnappinn hér fyrir neðan . Alida Ósk , sálfræðingur býður upp á fjarviðtöl hjá Mín líðan . Alida sinnir greiningu og meðferð sálræns vanda hjá fullorðnum . Hún hefur sérstakan áhuga á ADHD og kvíðaröskunum ( s.s. félagskvíða , almennri kvíðaröskun o.fl. ) . Alida Ósk beitir gagnreyndum aðferðum við greiningu og meðferð og styðst fyrst og fremst við hugræna atferlismeðferð ( HAM ) . Alida Ósk er löggildur sálfræðingur og hefur starfað sem sálfræðingur frá árinu 2018 . Hún lauk þá kandidatsprófi í sálfræði ( Cand. Psych ) frá Háskóla Íslands og fékk löggildingu sem sálfræðingur hjá Embætti landlæknis . Þú getur bókað viðtal hjá Alidu með því að ýta á hnappinn hér fyrir neðan . Tanja Dögg , sálfræðingur veitir fjarviðtöl hjá Mín líðan en tekur ekki að sér nýja skjólstæðinga að svo stöddu . Hún sinnir greiningu og meðferð sálræns vanda hjá ungmennum og fullorðnum , s.s. streitu , kvíðaröskunum , þunglyndi . o.fl . Þú getur haft samband við Tönju með því að senda tölvupóst á tanja@minlidan.is . Fjarviðtal Þú skráir þig inn á heimasvæðið þegar viðtalið er að hefjast , ferð í myndfundakerfið og byrjar fjarviðtalið með þínum sálfræðingi . Hvernig bóka ég fjarviðtal ? Þú ýtir á Bóka fjarviðtal hér fyrir ofan hjá þeim sálfræðingi sem þú vilt hefja meðferð hjá . Þá ferðu á síðu Kara Connect , sem er hugbúnaðurinn sem notaður er fyrir fjarviðtölin . Ef afbókað er samdægurs er rukkað hálft gjald fyrir viðtalið . Áður en þú hefur meðferð hjá þínum sálfræðingi ertu beðin ( n ) um að fylla inn kortaupplýsingar inni á síðu Kara Connect . Greiðsla fyrir fjarviðtal er dregið af kortinu að viðtali loknu . Hvaða reglur gilda um trúnað ? Það hefur enginn aðgang að gögnum um þig nema þú og þinn sálfræðingur . Sálfræðingar hjá Mín líðan eru bundnir þagnarskyldu sem þýðir að allar upplýsingar sem þú gefur upp í meðferðinni eru trúnaðarmál . Þó eru undantekningar á þeirri reglu , þ.e. ef við teljum að þú sért í hættu eða einhver annar í kringum þig ( sjá nánar undir Skilmálar á heimasvæði þínu hjá Kara Connect ) .